stanford-oval/wikipedia huggingface dataset:
Eugenie (prinsessa)

| Prinsessa Eugenie |
| --- | --- |
 Prinsessa Eugenie vuonna 2017.
Syntynyt:  23. maaliskuuta 1990 (ikä 34) Lontoo
Puoliso:  Jack Brooksbank (vih. 2018)
Koko nimi:  Eugenie Victoria Helena
Suku:  Windsor (Saksi-Coburg-Gotha)
Isä:  Prinssi Andrew
Äiti:  Sarah Ferguson
Nimikirjoitus:  
Yorkin prinsessa Eugenie (Eugenie Victoria Helena; s. 23. maaliskuuta 1990) on Yhdistyneen kuningaskunnan kuninkaan Charles III:n veljen prinssi Andrew’n nuorempi tytär. Prinsessa Eugenie on kruununperimysjärjestyksessä yhdentenätoista.
Prinsessa Eugenie meni naimisiin yökerhon omistajan ja tapahtumajärjestäjän Jack Brooksbankin kanssa 12. lokakuuta 2018. Häät pidettiin Windsorin linnan Pyhän Yrjön kappelissa. Helmikuussa 2021 he saivat poikalapsen. Vauva on kuningatar Elisabet II:n yhdeksäs lapsenlapsenlapsi. Toistaiseksi on vielä epäselvää, tuleeko lapsi saamaan kuninkaallisen arvonimen. Pari sai jälleen uuden poikalapsen toukokuussa 2023.
Aiheesta muualla

Kuvia tai muita tiedostoja aiheesta Yorkin prinsessa Eugenie Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Prinsessa Beatrice | Britannian kruununperimysjärjestys 11. | Seuraaja: August Brooksbank |
Fob James

Fob James vuonna 1956.
Forrest Hood ”Fob” James, Jr. (s. 15. syyskuuta 1934) on yhdysvaltalainen poliitikko. Hän oli vuosina 1979–1983 Alabaman kuvernööri demokraattien ja vuosina 1995–1999 republikaanien edustajana.
James opiskeli 1950-luvulla yhdyskuntatekniikkaa Auburnin yliopistossa. Hän pelasi opiskeluaikanaan amerikkalaista jalkapalloa yliopistonsa joukkueessa ja vuonna 1956 kanadalaista jalkapalloa ammattilaissarja CFL:n Montreal Alouettesissa. Hän oli pelipaikaltaan keskushyökkääjä. Vuonna 1961 James perusti liikuntavälineitä valmistaneen yrityksen Healthdisc Inc., jonka nimeksi muutettiin myöhemmin Diversified Products. James jatkoi yrityksen johdossa vuoteen 1978.
Fo Guang -yliopisto

| Fo Guang -yliopisto> 佛光大學 |
| --- | --- |
 Yliopiston rakennus kuvattuna vuonna 2005
 engl. Fo Guang University 
Perustettu:  2000
Tyyppi:  yksityinen
Henkilökunta:  344
Opiskelijoita:  3050
Jatko-opiskelijoita:  585
Sijainti:  Jiaoxi,  Taiwan
Sivusto:  https://website.fgu.edu.tw
Fo Guang -yliopisto (kiin.: 佛光大學; pinyin: Fóguāng dàxué) on Taiwanilla toimiva yksityinen yliopisto, jonka on perustanut buddhalainen hyväntekeväisyysjärjestö Fo Guang Shan. Yliopisto perustettiin vuonna 2000.
Tiedekuntia yliopistossa on kuusi:
Teknillinen tiedekunta
Humanistinen tiedekunta
Sosiaalitieteiden tiedekunta
Hallintotieteellinen tiedekunta
Lohas-teollisuuskoulu
Buddhalainen akatemia
Huolimatta yliopiston buddhalaisesta taustasta opiskelijoiden ei tarvitse olla buddhalaisia tai osallistua uskonnolliseen toimintaan yliopiston piireissä.
Fiona

Fiona tarkoittaa seuraavia asioita:
Fiona, naisen etunimi
Fiona, hard rock -laulaja
prinsessa Fiona, keskeinen hahmo elokuvasarjassa Shrek
Hurrikaani Fiona, Atlantilla syyskuussa 2022 riehunut hurrikaani
Fiona, Marvel Comicsin sarjakuvamaailman hahmo, Ryhmä-X:n vihollinen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fiona”, voi hakea sivunnimihaulla, laajalla sivunnimihaulla tai tekstihaulla.
F.O.A.D.

| F> O.A.D. Darkthrone |
| --- | --- | --- |

Studioalbumin tiedot
 Julkaistu: 1. marraskuuta 2007
 Tuottaja(t): Darkthrone
 Tyylilaji: black metal, crust punk
 Kesto: 40.23
 Levy-yhtiö: Peaceville
Darkthrone muut julkaisut
| NWOBHM (EP) 2007 | F.O.A.D. 2007 | Dark Thrones and Black Flags 2008 |
F.O.A.D. (Fuck Off and Die) on tunnetun norjalaisen black metal -yhtyeen Darkthronen 13. studioalbumi, joka julkaistiin 1. marraskuuta 2007. Albumilla yhtye jatkoi pääosin edellisellä albumillaan, The Cult is Alivella, kehitettyä Black metalin ja Crust punkin yhdistelmää. Levy sisältää myös kappaleita, joilla klassisen metallin vaikutukset ilmenevät paljon suoremmin kuin aikaisemmilla Darkthronen julkaisuilla.
Kappaleet

These Shores Are Damned
Canadian Metal
The Church of Real Metal
The Banners of Old
Fuck Off and Die
Splitkein Fever
Raised on Rock
Pervertor of the 7 Gates
Wisdom of the Dead
Kokoonpano

Nocturno Culto – kitara, bassokitara, laulu
Fenriz – rummut
Arvostelut

Desibeli.net:
Imperiumi.net:
Soundi:
Stylus Magazine: D
Aiheesta muualla

Darkthrone - Virallinen sivusto (englanniksi)
F.O.A.D. Discogsissa. (englanniksi)
Albumi F.O.A.D. Encyclopaedia Metallum -sivustolla (englanniksi)
Finn-Erik Vinje

Finn-Erik Vinje (s. 6. maaliskuuta 1936) on norjalainen kielitieteilijä. Hän toimi vuosina 1975–2006 skandinaavisten kielten professorina Oslon yliopistossa. Sitä ennen hän oli ollut professorina Trondheimin yliopistossa. Lisäksi hän on työskennellyt Tukholman yliopistossa.
Vinje on Norjan kieli- ja kirjallisuusakatemian jäsen. Hän on julkisuudessa arvostellut Märtha Louisen ja tämän aviomiehen Ari Behnin lapsilleen antamia nimiä Maud Angelica, Leah Isadora ja Emma Tallulah.
Aiheesta muualla

Viralliset kotisivut (norjaksi)
Espanjan maantiede

Espanjan maantiede käsittelee Manner-Espanjan maantiedettä.
Maastonmuodot ja vesistöt

Espanja sijaitsee Pyreneiden niemimaalla. Pohjoisessa maata rajoittaa Pyreneiden vuorijono, ja etelässä Välimeren rannikon erottaa sisämaasta Sierra Nevadan vuoristo. Pääkaupunki Madrid sijaitsee keskusylängöllä 650 metrin korkeudessa. Yli 2 000 metrin korkuisia vuoria on useita, korkeimmat huiput kohoavat yli 3 000 metriin.
Yli puolet Manner-Espanjan alueesta käsittävä Mesetan ylänköalue on keskimäärin 600 metriä korkea. Tältä ylängöltä saavat alkunsa joet Duero, Tajo ja Guadiana. Tätä ylänköä ympäröivät vuoristot. Mesetan pohjoispuolella on Cantabrianvuoret, itäpuolella on Iberianvuoret ja eteläpuolella on Sierra Morena. Maan koillisosassa, Espanjan ja Ranskan rajalla on Pyreneiden vuoristo, josta kaksi kolmasosaa on Espanjan puolella. Tämä vuoristo on Euroopan luonnontilaisimpia. Siellä esiintyy yli 3000 kotoperäistä kasvilajia ja alueella on kaksi kansallispuistoa.
Pyreneiden vuoristossa on Monte Perdidon vuori, jonka korkein huippu on 3 352 metriä korkea ja muodostaa kalkkikivimassiivin. Se kuuluu ympäröimine alueineen Unescon maailmanperintölistalle. Alueella on kaksi kanjonia, jotka ovat Euroopan syvimmät ja suurimmat. Alue kuuluu maailmanperintölistaan muun muassa siksi, että siellä on vuoriston lisäksi luolia, metsiä, niittyjä ja järviä, jotka yhdessä muodostavat erityisen maisemakokonaisuuden.
Espanjan pisin joki on Ebro. Se virtaa Tarragonan maakunnassa lähellä Välimerta. Myös sen valuma-alue on Espanjan laajin, 85 000 neliökilometriä. Ebro virtaa useiden syvien rotkojen halki ja ohi Tortosan kaupungin. Joki Dueron valuma-alue on 79 096 neliökilometriä, ja se virtaa Sierra de Urbiónin ja Numantian tasangon läpi Pohjois-Portugalin kautta Atlanttiin. Joki Guadalquivir saa alkunsa Jaénin maakunnan vuorilta ja laskee Atlanttiin Sanlúcar de Barramedassa. Joki on 657 kilometriä pitkä, ja sen valuma-alue on 57 803 neliökilometriä. Joki Guadiana virtaa eteläisessä Keski-Espanjassa kohti Portugalin kaakkoisosaa ja Cádizinlahtea Atlantilla. Se on 778 kilometriä pitkä, ja sen valuma-alue on 60 748 neliökilometriä. Guadiana on Espanjan pisimpiä jokia, mutta sen virtaus on heikompaa kuin Dueron ja Tajon, koska sen valuma-alue on vähäsateista seutua.
Ilmasto

Espanjan ilmasto on vaihteleva, mihin vaikuttavat sijainti Atlantin ja Välimeren välissä sekä vuoristo- ja ylänköalueet. Talviaikana Atlantin rannikolta koilliseen Espanjaan vaikuttavat Atlantilta tulevat viileät länsituulet. Tällä alueella on meri-ilmasto, eli talvet ovat leutoja ja kesät viileähköjä. Tällä alueella vuotuinen sademäärä on Espanjan runsaimpia. Sen sijaan maan eteläosissa ilmasto on kuumaa ja kuivaa. 700–1 000 metriä korkeilla ylänköalueilla on mannerilmasto, eli talvet ovat kylmempiä kuin meri-ilmaston alueilla ja kesät ovat kuumia ja kuivia. Kaikkein kuivimmat alueet ovat maan kaakkoisosissa, missä vuotuinen sademäärä on erittäin alhainen. Ilmasto on kuivaa useita kuukausia myös Kastilian pohjoispuolella olevalla alueella.
Ilmastonmuutos Espanjassa lisää kuivuutta, myrskyjä ja nostaa vuoden keskilämpötilaa niin maalla kuin ympäröivillä merialueillakin. Maata on kuvattu ilmastonmuutoksen vaaravyöhykkeeksi siksi, koska ilmastonmuutos on vaikuttanut alueella jo paljon. Tutkijat odottavat, että Espanjan sademäärä vähenee samaan aikaan kuin lämpötila kohoaa. Se saattaa johtaa aavikoitumiseen laajoilla alueilla maata ja maatalouden vaikeutumiseen. Kuivuus vaikuttanee etenkin Etelä-Espanjaan, joskin vuonna 2022 jopa 75 % Espanjasta oli vaarassa aavikoitua. Maatalouden vaikeutuminen pienentäisi Espanjan bruttokansantuotetta.
Luonto ja luonnonsuojelu

Maan etelärannikolla kasvillisuus on välimeren kasvillisuutta, mutta hieman pohjoisempana on jonkin verran havumetsiä ja maan pohjoisosassa metsät ovat enimmäkseen lehtimetsää. Pohjoisen lehtimetsissä yleisimmät puulajit ovat pyökki, tammi, jalokastanja, eukalyptus, koivu ja vaahtera. Välimeren kasvillisuuden alueella yleisimpiä puulajeja ovat korkkipuu, oliivipuu, viikunapuu ja taatelipuu ja lisäksi alueella on agaaveita ja macchiapensaita. Maan ydinalueen ylänköalueella maasto on hyvin karua ja siellä kasvaa enimmäkseen varpukasvillisuutta ja yksittäisiä puita, jotka ovat muun muassa rautatammia.
Doñanan kansallispuisto on Espanjan suurin kansallispuisto, joka on Euroopan merkittävimpiä luonnonsuojelualueita. Alue on enimmäkseen tasankoa, missä kasvaa pensaikkoa ja mäntymetsää. Alueella on myös soita. Alueen eläimistö on monipuolisin Euroopassa, yksin lintulajit lukien puiston alueella on yli 300 lajia. Picos de Europan kansallispuisto on biosfäärialue, jossa on monenlaisia ekosysteemejä ja monipuolinen eläimistö.
Topografinen kartta Espanjasta.
Fion

| Fion |
| --- | --- |
 Fion
 Koordinaatit: 13°24′26″N, 4°43′9″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  6 500
Infobox OKVirheellinen NIMI-arvo: 
Fion (myös Fio) on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 25 kilometriä Sanista koilliseen. Kunnassa on 6 500 ja kylässä 1 800 asukasta (vuonna 2009).
Fionin kunta rajoittuu koillisessa Sanin piirin Baramandougoun, kaakossa Ténén, lounaassa Somon ja Tenenin sekä luoteessa Ouolonin kuntiin. Alue on pinnanmuodostukseltaan tasankoa. Pohjoisrajalla virtaa Banijoki. Seutu kuuluu Sudanin vyöhykkeeseen.
Kuntaan kuuluu seitsemän kylää. Asukkaat ovat etupäässä bambaroita, boboja ja fulbeja.
Liikenneyhteydet ovat heikot varsinkin sadekautena. Pääelinkeinot ovat maanviljely, karjanhoito ja kalastus. Lisäksi harjoitetaan keräilyä, käsityöammatteja ja kaupankäyntiä. Nuoriso hakeutuu ansioitöihin kaupunkeihin ja naapurimaihin.
Palveluihin kuuluvat kyläkoulu, koulutus- ja kehittämiskeskus (CED), koraanikoulu ja terveyskeskus. Vesihuolto käsittää kaivoja ja porakaivoja.
Duke (hahmo)

| Duke |
| --- | --- |
 Duke sarjakuvassa vuonna 2002.
Luoja(t):  Hasbro
Näyttelijä(t):  Michael Bell (1983–1987) Ted Harrison (1989–1991) John Payne (2003–2004) David Wills (2005) Frank Frankson (2006) Steve Blum (2009) Roger Craig Smith (2009) Channing Tatum (2009, 2013) Jason Marsden (2010–2011)
Ensi- esiintyminen:  leluna 1983
Henkilötiedot
Koko nimi:  Conrad S. Hauser
Ammatti:  sotilas
Sukupuoli:  mies
Kotipaikka:  St. Louis, Missouri
Suhteet
Infobox OKVirheellinen NIMI-arvo: 
Duke on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 A Real American Hero lelusarjassa.
Hahmon tausta

Duke on kotoisin St. Louisista ja osaa puhua englannin lisäksi ranskaa ja saksaa, sekä useita Etelä-Aasian kieliä. Hän valmistui Fort Benningin maavoimien koulutuksesta ja on käynyt erikoisjoukkojen koulutuksen. Sittemmin Duke oli neljän eri erikoisjoukkoja kouluttavan koulun ohjaajana. Saavutuksistaan huolimatta hän ei suostu työskentelemään upseerina vaan uskoo komentajan paikan olevan joukkojensa mukana rintamalla, eikä sen takana. Duke on sotilasarvoltaan Ylivääpeli.
Televisiosarjat > A Real American Hero

Duke esiintyi kenraali Flaggin alaisena ja johti G.I. Joe joukkoa G.I. Joe: A Real American Hero minisarjassa, jossa hahmon äänenä toimi Michael Bell.
Duke valvoi Skystriker hävittäjien koelentoja, kun Cobra hyökkäsi G.I. Joe Teamin päämajaan. Taistelun päätteeksi Cobra vetäytyi, mutta onnistui haavoittamaan suurimman osan sotilaista. Myöhemmin kenraali Flagg komensi Dukea testaamaan armeijan turvallisuus vakoilusatelliittia. Duke jäi MASS laitteen energia-aallon uhriksi, kun Cobra teleporttasi joukkonsa heidän tukikohtaan varastaakseen satelliitin. Duke joutui tämän myötä vihollisensa vangiksi ja joutui ottamaan osaa Cobra Commanderin urheiluareenan tapahtumaan, jossa Duke kohtasi jättiläisen.
Televisiosarjat > Action Force

Michael Bell ääninäytteli Dukea vuoden 1985 animaatiosarjassa Action Force.
Duke toimi vuorotellen Flintin kanssa taistelurintamalla johtajana. Duke joutui sarjan alussa Zartanin vangiksi, kun Cobra teki yllätyshyökkäyksen heidän avaruusaseman tukikohtaan ja joutui katsomaan kuinka Zartan aktivoi yksitellen kuutioiden pimeyden säteet ohjaamosta käsin. Duke pääsee vapaaksi, kun avaruusasemalla olleet Joen sotilaat onnistuvat kukistamaan viholliset. Duke sammuttaa säteet, jonka myötä pimeydessä ollut Maa palaa normaaliin tilaan.
Duke sai seuraavan kerran ensimmäisen tehtävänsä jaksossa 9, jossa hän etsi muiden Joe joukkojen kanssa Cobra Commanderin piilopaikkaa, vihollisen uhatessa jälleen tuhota maita mikäli hänelle ei luovuttetaisi maailmaa. Duken matka jäi kuitenkin lyhyeksi, kun Acen lentämä hävittäjä ammuttiin alas ja kaksikko joutui Majuri Bluddin vangiksi. He onnistuivat kuitenkin pakenemaan ja tuhosivat Cobran sademetsässä sijainneen tukikohdan. Breakin saatua selville Cobran piilopaikan he riensivät tuhoamaan sen. Duke saapui yhdessä Acen ja Scartlettin kanssa Cobra Commanderin ja Destron luo tuhoamaan heidän pommien kauko-ohjaimen, mutta viholliskaksikko onnistui kuitenkin karkaamaan.
Televisiosarjat > G.I. Joe: Sigma 6

G.I. Joe: Sigma 6:ssa Duke on G.I. Joe Teamin johtaja, joka oli enemmän alkuperäisen sarjan kaltainen kovapäinen ja toiminnallinen johtaja. Hän on valmis lähetämään itse vaarallisiin tehtäviin, kuin lähettää ryhmänsä jäseniä ennen häntä.
Hahmon äänenä toimi sarjan kahdeksassa ensimmäisessa jaksossa David Wills ja lopuissa jaksoissa Frank Frankson.
Televisiosarjat > G.I. Joe: Resolute

Steve Blum ääninäytteli Dukea vuoden 2009 animaatiosarjassa G.I. Joe: Resolute.
Duke oli G.I. Joe erikoisjoukkojen johdossa, kun Cobra Commander iski Moskovan maantasalle ja heidän laivoston alus koko yllättävän pommihyökkäyksen. Pian he löytävät myös Bazookan ruumiin, josta ei löydy mitään kuolinsyyn merkkejä. Doc löytää kuitenkin ruumiin suusta pienen paperikäärön, jossa on tarkoitettu viesti Snake Eyesille. Duke antaa luvan lähteä, mutta käskee olemaan valmiina kun häntä tarvittaisiin. Duke kasaa joukot ilmoittaakseen Cobran Moskova iskusta ja aloittaa tilanteen tarkemman tutkimisen yhdessä tukihenkilöstön kanssa. Yksi tukihenkilöistä saa selville Cobran käyttäneen hiukkastykkiä ja Duke päättää lähteä yksin kohti Omskia, tuhoamaan laukaisimen. Scarlett vaatii päästä mukaan ja kaksikko matkaa kohti Siperiassa sijaitsevaa ohjusasemaa. Duke ja Scarlett onnistuvat tunkeutumaan ohjusaseman sisälle ja kohti hiukkastykin hallintalaitetta. Zartan onnistuu kuitenkin haavoittamaan Dukea, joka ampuu hänet yrittäessään ampua Scarlettin. Duke käskee Scarlettin kytkemään laitteen pois päältä, mutta nainen kertoo laitteen olevan helposti kytkettävissä takaisin päälle. Duke käskee ylikuormittamaan tietokoneen ohjelmoinnin ydinkärjistä, jonka seurauksena koko rakennus räjähtäisi kuuden minuutin sisällä. Scarlett tekee käskyjen mukaan, mutta ei suostu jättämään Dukea kuolemaan, joka ei ehtisi ajoissa pois rakennuksesta loukkaantumisen vuoksi. Sen sijaan Scarlett jää Duken viereen viettääkseen hänen kanssaan viimeiset minuutit, kunnes hiljaisuuden keskellä Ripcord ilmoittaa radion välityksellä kykenevänsä leijumaan helikopterillaan siilon yllä ja heittämään kaksikolle köydet pakenemista varten. Matkalla kohti tukikohtaa Ripcord kertoo tuoreimmat tilannekatsaukset Dukelle, joka päättää seuraavan suunnitelman olevan tappaa Cobra Commander.
Televisiosarjat > G.I. Joe: Renegades

Jason Marsden ääninäytteli Dukea G.I. Joe: Renegadesissa.
Duke työskentelee kersanttina G.I. Joe joukoissa. Lady Jaye antoi hänelle tehtävän auttaa Scarlettia, jonka on määrä kerätä tietoa Cobran farmaseuttiyhtiöstä. Duke sai tehtävää varten oman miehistönsä johon kuuluvat Ripcord, Roadblock ja Tunnel Rat. Heidän tehtävä onnistui osittain, mutta saivat pian huomata joutuneensa lavastetuksi. Duke joukkoineen yrittää selvittää Cobran aikeet ja miks heidät petettiin.
Elokuvat > Action Force: The Movie

Duke esiintyi vuoden 1987 animaatioelokuvassa Action Force: The Movie, jossa hahmoa ääninäytteli Michael Bell.
Duke oli vastuussa pilatessaan Cobran ensimmäisen yrityksen kaapata BET kone ja sieppasi samalla Serpentorin. Cobra-Lan ja Dreadnokien avulla Serpentor karkaa ja saa kostettua toisella yrityksellään kaapata BET koneen. Duke loukkaantui pahoin, kun Serpentor keihästi hänet taistelun aikana. Vammojen myötä hän vajoaa koomaan.
Elokuvat > G.I. Joe: The Rise of Cobra

Duke esiintyi vuoden 2009 elokuvassa G.I. Joe: The Rise of Cobra, jossa hahmoa näytteli Channing Tatum.
Elokuvan alussa Duke on sotilas, joka haluaa tulla osaksi kenraali Hawkin ryhmää. James McCullen kutsuu häntä kapteeniksi vaikka Duke pitää asussaan yllään majurin arvomerkkiä. Duke oli kihloissa Ana Lewsin kanssa, joka oli elokuvan alkaessa yksi heidän vihollisista Baroness. Duke jätti Lewisin, koska koki syyllisyyttä kihlattunsa veljen, Rexin kuolemasta. Duke liittyy G.I. Joe joukkoihin tietäessään Baronessista kaiken, myös hänen taisteluparinsa Ripcord liittyy samalla joukkoihin mukaan. Heitä harjoitettiin tulevaa tehtävää varten ja he saivat myös edistykselliset sota-asut käyttöönsä. Tehtävä aikaistui, kun Cobran joukot hyökkäsivät heidän tukikohtaansa ja varastivat nanohiukkasydinkärjet. Duke sai Ripcordin kanssa tehtäväksi lähteä estämään Baronessia ja Storm Shadowta, jotka matkasivat Pariisiin. Duke ja Ripcord saivat käyttöönsä erikoissota-asut, joita olivat aikaisemmin sovittaneet. Näiden avulla he jahtasivat Heavy Dutyn ja Scarlettin avustuksella rikolliskaksikkoa. Tehtävän päätteeksi he onnistuivat juuri ja juuri pelastamaan Pariisin isommilta tuhoilta, mutta Duke joutui siepatuksi hypätessään Storm Shadown ja Scarlettin pakoalukseen. G.I. Joen erikoisjoukot matkasivat kohti pohjoisnavalla sijaitsevaa McCallumin MARS tukikohtaa pelastaakseen Duken, joka oli joutua Tohtorin mielenhallinnan uhriksi. Hän onnistui lopulta pakenemaan Baronessin avustuksella ja vangitsemaan Tohtorin ja McCallumin.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1983–1987 | Michael Bell | A Real American Hero The Revenge of Cobra Action Force | Action Force: The Movie |  |
| 1989–1991 | Ted Harrison | A Real American Hero |  |  |
| 2003–2004 | John Payne |  | G.I. Joe: Spy Troops G.I. Joe: Valor vs. Venom |  |
| 2005 | David Wills | G.I. Joe: Sigma 6 |  |  |
| 2006 | Frank Frankson | G.I. Joe: Sigma 6 |  |  |
| 2009 | Steve Blum | G.I. Joe: Resolute |  |  |
| 2009 | Roger Craig Smith |  |  | G.I. Joe: The Rise of Cobra |
| 2009 2013 | Channing Tatum |  | G.I. Joe: The Rise of Cobra G.I. Joe: Kosto |  |
| 2010–2011 | Jason Marsden | G. I. Joe: Renegades |  |  |

Duke sarjassa G.I. Joe: Resolute.
Fernando Tissone

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Fernando Damián Tissone Rodrigues
Syntymäaika: 24. heinäkuuta 1986 (ikä 38)
Syntymäpaikka: Quilmes, Argentiina
Pelipaikka: keskikenttäpelaaja
Pituus: 182 senttimetriä
Seura
Seura: Málaga
Pelinumero: 12
Junioriseurat
1997–1999: Independiente
1999–2001: Lanús
Seurat
| Vuodet | Seura | O | (M) |
| 2005–2006 | Udinese | 26 | (0) |
| 2006–2008 | Atalanta | 68 | (6) |
| 2008–2009 | Udinese | 5 | (0) |
| 2009–2013 | Sampdoria | 63 | (1) |
| 2011–2012 | → Mallorca (laina) | 27 | (0) |
| 2013 | → Mallorca (laina) | 15 | (0) |
| 2013– | Málaga | 25 | (1) |
 Seurajoukkueuran tilastot kattavat vain kansalliset sarjat, päivitetty 8. huhtikuuta 2014.
Fernando Damián Tissone Rodrigues (s. 24. heinäkuuta 1986 Quilmes, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskikenttäpelaaja.
Seurajoukkueura

Tissone siirtyi vuonna 2006 italialaisseura Atalantaan yhteisomistussopimuksella Udinesesta. 22. heinäkuuta 2009 Tissone teki sopimuksen Sampdorian kanssa ja hänestä maksettiin 2,5 miljoonan euron siirtokorvaus, jonka lisäksi osa Jonathan Rossinin omistusoikeusista kaupattiin Udineseen.
31. elokuuta 2011 Tissone siirtyi vuoden kestävällä lainasopimuksella espanjalaisseura Mallorcaan.
Aiheesta muualla

Fernando Tissonen esittely Footballdatabase-sivustolla (englanniksi)
Málaga – Primera División
1 Kameni |
2 Koné |
3 Weligton |
4 Villanueva |
5 Llorente |
6 Camacho |
7 Juankar |
8 Santos |
9 Charles |
10 Juanpi |
11 Castro |
13 Boiko |
14 Recio |
15 Ricca |
17 Duda |
18 Rosales |
19 Sandro |
20 Koke |
21 Jony |
22 Kuzmanović |
23 M. Torres |
26 En-Nesyri |
27 Escandell |
31 Fornals |
39 Ontiveros |
Valmentaja Ramos
Emäntäkoulu

Entisen Keski-Suomen kotitalousopettajaopiston emäntäkoulun rakennus Jyväskylän Mankolassa vuonna 2017.
Emäntäkoulu oli aiemmin Suomessa oppilaitos, joka antoi naisille opetusta maalaiskotien hoidossa.
Toiminta > Koulun tarkoitus ja omistaminen

Emäntäkoulujen tarkoituksena oli vuonna 1929 annetun asetuksen mukaan antaa naisille opetusta maalaiskotien hoitajille kuuluvissa tehtävissä sekä muutenkin edistää kotitalouden kohottamista tarkoittavaa toimintaa.
Emäntäkoulut olivat maataloushallituksen valvonnan alaisia. Koulun toimintaa valvoi kolmihenkinen johtokunta.
Toiminta > Opetus

Emäntäkoulukurssin lisäksi voitiin emäntäkouluun järjestää kotitalouskoulukurssi joko koulun vakinaisena jokavuotisena oppikurssina tai maataloushallituksen suostumuksella ajoittaisena kurssina. Muita erikoiskursseja voitiin järjestää maataloushallituksen suostumuksella. Erikoiskurssit kestivät vähintään kaksi ja enintään kahdeksan viikkoa. 1950-luvulla myös lastenhoito tuli emäntäkoulujen opetusohjelmaan, ja vuosikymmenen lopulla useimmissa Suomen 25 emäntäkoulusta toimi tarkoitusta varten lastentarha. Lastenhoidon opetuksesta vastasivat yleensä terveyssisar ja lastenhoitaja.
Emäntäkoulun muita opettajia olivat yleensä maatalous- ja kodinhoitoaineiden opettaja, talousopettaja, puutarhaopettaja ja käsityönopettaja.
Toiminta > Opetus > Emäntäkoulukurssi

Emäntäkoulukurssi kesti yhden vuoden, ja se alkoi vuodenvaihteesta ja päättyi jouluun. Emäntäkoulukurssilla annettiin opetusta seuraavissa aineissa: kodinhoito, ruokatalous, puutarhanhoito, käsityöt, maatalousaineet, lastenhoito, terveys- ja sairashoito, yhteiskuntaoppi, kasvatusoppi, laskento, kirjanpito ja asioimiskirjoitus. Vuoden mittaan opetus noudatti maatalon vuodenkiertoa: keväällä opiskeltiin puutarhanhoitoa, syksyllä sadonkorjuuta, säilöntää ja teurastusta, talvella karjanhoitoa, kudontaa ja ompelua.
Toiminta > Opetus > Kotitalouskoulukurssi

Kotitalouskoulukurssi kesti joko viisi kuukautta, jolloin se alkoi toukokuun alussa ja päättyi lokakuun alkupuolella, tai seitsemän kuukautta, jolloin se alkoi huhtikuun alussa ja päättyi lokakuun lopussa. Kotitalouskoulukurssilla annettiin opetusta seuraavissa aineissa: kodinhoito, ruokatalous, puutarhanhoito, käsityöt, pienkarjanhoito, lastenhoito, terveys- ja sairashoito, yhteiskuntaoppi, kirjanpito ja asioimiskirjoitus.